ΠΕΡΙΕΧΟΜΕΝΑ
ΑΠΟΦΑΣΕΙΣ
Λήψη μέτρου περί απόσυρσης του ασύρματου
πομποδέκτη με εμπορική ονομασία BAOFENG
UV-5RA, που κατασκευάζεται από την Fujian
Baofeng Electronics Co., Ltd από την ελληνική
αγορά, σύμφωνα με την ενωσιακή διαδικασία
προστασίας και διασφάλισης του άρθρου 41 του
π.δ. 98/2017.
Καθιέρωση υπερωριακής απασχόλησης μιας (1)
μόνιμης υπαλλήλου της Διεύθυνσης Διοικητικής
Λειτουργίας Δωδεκανήσου, της Περιφέρειας Νοτίου Αιγαίου (ΠΕ Ρόδου), για το Α’ και Β’ εξάμηνο
του έτους 2025.
ΑΠΟΦΑΣΕΙΣ
Αριθμ. 1138/1
(1)
Λήψη μέτρου περί απόσυρσης του ασύρματου
πομποδέκτη με εμπορική ονομασία BAOFENG
UV-5RA, που κατασκευάζεται από την Fujian
Baofeng Electronics Co., Ltd από την ελληνική
αγορά, σύμφωνα με την ενωσιακή διαδικασία
προστασίας και διασφάλισης του άρθρου 41 του
π.δ. 98/2017.
Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ
ΚΑΙ ΤΑΧΥΔΡΟΜΕΙΩΝ (ΕΕΤΤ)
Έχοντας υπόψη:
α. Τον ν. 4727/2020 «Ψηφιακή διακυβέρνηση (Ενσωμάτωση στην Ελληνική Νομοθεσία της Οδηγίας ΕΕ
2029/2102 και της Οδηγίας ΕΕ 2019/1024)- Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας ΕΕ 2018/1972) και άλλες διατάξεις», ιδίως το
άρθρο 113 παρ. 2, στοιχ. ιστ’ και κθ’ αυτού (Α’ 184).
β. Τον Κανονισμό ΕΕ 2019/1020 του Ευρωπαϊκού Κοινοβουλίου και του Συμβουλίου της 20ης Ιουνίου 2019 για
την εποπτεία της αγοράς και τη συμμόρφωση των προϊόντων και για την κατάργηση της Οδηγίας 2004/42/ΕΚ και
των κανονισμών (ΕΚ) 765/2008 και (ΕΕ) αριθμ. 305/2011.
γ. Το π.δ. 98/2017 «Εναρμόνιση της Ελληνικής Νομοθεσίας προς την Οδηγία 2014/53/ΕΕ του Ευρωπαϊκού
Κοινοβουλίου και του Συμβουλίου της 16ης Απριλίου
2014 (ΕΕ L 153/22.05.2014) σχετικά με την διαθεσιμότητα ραδιοεξοπλισμού στην αγορά και την κατάργηση
της Οδηγίας 1999/5/ΕΚ» (Α’ 139) όπως έχει τροποποιηθεί
και ισχύει με το π.δ. 53/2024 «Ενσωμάτωση της Οδηγίας
(ΕΕ) 2022/2380 του Ευρωπαϊκού Κοινοβουλίου και του
Συμβουλίου της 23ης Νοεμβρίου 2022 για την τροποποίηση της Οδηγίας 2014/53/ΕΕ σχετικά με την εναρμό-
νιση των νομοθεσιών των κρατών μελών σχετικά με τη
διαθεσιμότητα ραδιοεξοπλισμού στην αγορά (L 315) Τροποποίηση του π.δ. 98/2017 (Α’ 139) “Εναρμόνιση
της Ελληνικής Νομοθεσίας προς την Οδηγία 2014/53/
ΕΕ του Ευρωπαϊκού Κοινοβουλίου και του Συμβουλίου
της 16ης Απριλίου 2014 (ΕΕ L 153/22.05.2014) σχετικά
με την διαθεσιμότητα ραδιοεξοπλισμού στην αγορά και
την κατάργηση της Οδηγίας 1999/5/ΕΚ”» (Α’ 152).
δ. Την ανάρτηση 2014/53/EU-E-240118-16030
με ημερομηνία 18/01/2024 της Ισπανικής Αρχής
(SETELECO Secretaría de Estado de Telecomunicaciones
e Infraestructuras Digitales), μέσω του Συστήματος Πληροφοριών και Επικοινωνίας για την Εποπτεία της αγοράς
(Information and Communication System for Market
Surveillance - ICSMS) διαδικασίας αντιμετώπισης ραδιοεξοπλισμού που παρουσιάζει κίνδυνο και αφορά σε
ασύρματο πομποδέκτη με εμπορική ονομασία BAOFENG
UV-5RA που κατασκευάζεται από την Fujian Baofeng
Electronics Co., Ltd.
ε. Την υπ’ αρ. ΕΕΤΤ 38108/20-12-2024 εισήγηση της
αρμόδιας Υπηρεσίας της ΕΕΤΤ.
στ. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού,
και ύστερα από προφορική Εισήγηση του Αντιπροέδρου Τηλεπικοινωνιών,
Επειδή:
Α. Σύμφωνα με το άρθρο 41 του π.δ. 98/2017 «Αν μέτρο που λαμβάνεται από όργανο άλλου κράτους μέλους
δυνάμει του άρθρου 40 της Οδηγίας θεωρηθεί δικαιολογημένο από την Ευρωπαϊκή Επιτροπή η ΕΕΤΤ, κατόπιν
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
22 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 135
23.01.2025 09:57:22
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 135/22.01.2025
ενημέρωσης της Κεντρικής Υπηρεσίας του Υπουργείου,
λαμβάνει όλα τα αναγκαία μέτρα για να εξασφαλίσει ότι
ο μη συμβατός ραδιοεξοπλισμός αποσύρεται ή ανακαλείται από την ελληνική αγορά και ενημερώνει την Ευ-
ρωπαϊκή Επιτροπή σχετικά».
Β. Εν προκειμένω, αναρτήθηκε στο σύστημα πληροφοριών και επικοινωνίας για την εποπτεία της αγοράς
ICSMS στις 18/01/2024 η διαπίστωση σχετικά με μη συμμόρφωση προς τις βασικές απαιτήσεις του ασύρματου
πομποδέκτη με εμπορική ονομασία BAOFENG UV-5RA
που κατασκευάζεται από την Fujian Baofeng Electronics
Co., Ltd και η λήψη του προσωρινού μέτρου της απόσυρσης από την Ισπανική αγορά.
Γ. Σύμφωνα με την ανωτέρω ανάρτηση η μη συμμόρφωση του προϊόντος έγκειται στην μη πλήρωση ουσιω-
δών απαιτήσεων της Οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου και ειδικότερα
στην μη εξασφάλιση των προβλεπόμενων σχετικά με:
α) την υγεία και ασφάλεια των προσώπων και των κατοικίδιων ζώων (άρθρο 3.1.α), β) το επαρκές επίπεδο ηλε-
κτρομαγνητικής συμβατότητας (άρθρο 3.1.β) και γ) την
αποδοτική χρήση του ραδιοφάσματος και την αποφυγή
επιβλαβών παρεμβολών (άρθρο 3.2).
Δ. Το ως άνω μέτρο κοινοποιήθηκε στις 18/01/2024
από την Ισπανική Αρχή μέσω του συστήματος ICSMS
στο πλαίσιο της προβλεπόμενης ενωσιακής διαδικασίας
προστασίας και διασφάλισης (άρθρο 41 σε συνδυασμό
με άρθρο 40 του π.δ. 98/2017, το οποίο έχει ενσωματώσει στην ελληνική έννομη τάξη την Οδηγία 2014/53/ΕΕ).
Ε. Σύμφωνα με το άρθρο 41 του π.δ. 98/2017 το ως άνω
μέτρο θεωρείται δικαιολογημένο, καθώς εντός χρονικού
διαστήματος τριών μηνών από την κοινοποίησή του δε
διατυπώθηκε ένσταση από την Ευρωπαϊκή Επιτροπή ή
άλλο κράτος μέλος και συνεπώς ισχύει για το σύνολο της
ενωσιακής αγοράς.
ΣΤ. Κατά συνέπεια, το προσωρινό μέτρο της απόσυρσης του ασύρματου πομποδέκτη με εμπορική ονομα-
σία BAOFENG UV-5RA ο οποίος κατασκευάζεται από την
Fujian Baofeng Electronics Co., Ltd, που περιλαμβάνεται
στην κοινοποίηση 2014/53/EU-E-240118-16030 κατηγοριοποιείται στο σύστημα ICSMS ως οριστικό (closed).
Για τους ανωτέρω λόγους, αποφασίζει:
1. Εντέλλεται, σύμφωνα με το άρθρο 41 του π.δ. 98/
2017, την απόσυρση του ασύρματου πομποδέκτη με
εμπορική ονομασία BAOFENG UV-5RA ο οποίος κατασκευάζεται από την Fujian Baofeng Electronics Co., Ltd
από την ελληνική αγορά, σε συνέχεια της αναφοράς
2014/53/EU-E-240118-16030 στο σύστημα ICSMS και
καλεί τους οικονομικούς φορείς που διαθέτουν στην
αγορά το εν λόγω προϊόν να προχωρήσουν στις απαραίτητες άμεσες ενέργειές τους.
2. Να ενημερωθεί, με ενέργειες του αρμόδιου τμήματος Ραδιοεξοπλισμού της ΕΕΤΤ, το πληροφοριακό
σύστημα ICSMS αναφορικά με την υιοθέτηση του ως
άνω μέτρου.
3. Η παρούσα απόφαση να αναρτηθεί στο διαδικτυακό
ιστότοπο της ΕΕΤΤ και να εκδοθεί σχετική ανακοίνωση/
δελτίο τύπου, προκειμένου να ενημερωθεί το καταναλωτικό κοινό και η αγορά.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 23 Δεκεμβρίου 2024
Ο Πρόεδρος
ΚΩΝΣΤΑΝΤΙΝΟΣ ΜΑΣΣΕΛΟΣ
Ι
Αριθμ. 359
(2)
Καθιέρωση υπερωριακής απασχόλησης μιας (1)
μόνιμης υπαλλήλου της Διεύθυνσης Διοικητικής
Λειτουργίας Δωδεκανήσου, της Περιφέρειας Νοτίου Αιγαίου (ΠΕ Ρόδου), για το Α’ και Β’ εξάμηνο
του έτους 2025.
Η ΑΝΤΙΠΕΡΙΦΕΡΕΙΑΡΧΗΣ ΔΙΟΙΚΗΤΙΚΗΣ
ΜΕΤΑΡΡΥΘΜΙΣΗΣ ΝΟΤΙΟΥ ΑΙΓΑΙΟΥ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Τον Οργανισμό της Περιφέρειας Νοτίου Αιγαίου
(π.δ. 130/2010, Α’ 223) όπως τροποποιήθηκε με την
υπ’ αρ. 30440/2024 απόφαση Γραμματέα της Αποκεντρωμένης Διοίκησης Αιγαίου «Έγκριση τροποποίησης
Οργανισμού Εσωτερικής Υπηρεσίας της Περιφέρειας
Νοτίου Αιγαίου» (Β’ 6269).
3. α) Το άρθρο  20, παρ.  Α, εδάφ. 1, 2 και 3 του
ν. 4354/2015 «Διαχείριση των μη εξυπηρετούμενων
δανείων, μισθολογικές ρυθμίσεις και άλλες επείγουσες
διατάξεις εφαρμογής της συμφωνίας δημοσιονομικών
στόχων και διαρθρωτικών μεταρρυθμίσεων» (Α’ 176)
όπως σήμερα ισχύουν και β) την υπό στοιχεία 2/31029/
ΔΕΠ/6-5-2016 εγκύκλιο του Γενικού Λογιστηρίου του
Κράτους «Παροχή οδηγιών για την εφαρμογή των διατάξεων του Κεφαλαίου Β’ του ν. 4354/2015».
4. Τον ν. 5045/2023 «Ενίσχυση του εισοδήματος των
μισθωτών, των νέων, της οικογένειας και της εργασίας Συνταξιοδοτικές ρυθμίσεις και άλλες επείγουσες διατά-
ξεις» (Α’ 136).
5. α) Την υπ’ αρ. 449/28.12.2023 (Β’ 7710) κοινή απόφαση των υπουργών Ψηφιακής Διακυβέρνησης και
Επικρατείας περί Λειτουργίας Διαδικτυακής Πύλης του
Εθνικού Τυπογραφείου για: (α) Ψηφιακή Υπηρεσία Υποβολής Εγγράφων προς δημοσίευση στην Εφημερίδα της
Κυβερνήσεως ή προς ανάθεση εκτυπωτικής εργασίας και
(β) Ψηφιακή Υπηρεσία Αναζήτησης ΦΕΚ, β) το υπό στοιχεία Ε6671/22-08-2024 έγγραφο του Εθνικού Τυπογρα-
φείου «Λειτουργία (από 16.9.2024) Διαδικτυακής Πύλης
του Εθνικού Τυπογραφείου για Ψηφιακή Υπηρεσία Υποβολής Εγγράφων προς δημοσίευση στην Εφημερίδα της
Κυβερνήσεως ή προς ανάθεση εκτυπωτικής εργασίας»,
γ) τις διατάξεις του άρθρου 90 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομο-
θεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184), δ) το έκτο εδάφιο της παρ. 2 του
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 135/22.01.2025
άρθρου 9 του ν. 3469/2006 (Α’ 131) όπως τροποποιήθηκε
από το άρθρο 50 του ν. 5143/2024 (Α’ 161) και (β) την
υπό στοιχεία ΔΔΔΔ/Φ.ΕΜΔΔ/21687/27.12.2024 εγκύκλιο
του Υπουργείου Εσωτερικών «Νέες προβλέψεις επί της
διαδικασίας δημοσίευσης νομοθετικών ρυθμίσεων και
κανονιστικών πράξεων στην Εφημερίδα της Κυβερνήσεως - Μηχανισμός αυτοματοποιημένης ενημέρωσης του
ΕΜΔΔ -’’Μίτος’’» (ΑΔΑ: 9ΜΖΘ46ΜΤΛ6-ΙΑΩ).
6. α) Την υπ’ αρ. 1297/7/05-01-2024 απόφαση Περιφερειάρχη Νοτίου Αιγαίου «Ορισμός Αντιπεριφε-
ρειάρχη Διοικητικής Μεταρρύθμισης στην Περιφέρεια Νοτίου Αιγαίου» (ΑΔΑ: ΨΘΒΑ7ΛΞ-Γ2Χ) και β) την
υπ’ αρ. 179249/751/30-12-2024 (ΑΔΑ: 6ΧΡ37ΛΞ-ΤΘΕ)
απόφαση Περιφερειάρχη Νοτίου Αιγαίου περί παράτασης θητείας της Χαρίκλειας Ε. Γιασιράνη έως 05-01-2026
και μεταβίβασης αρμοδιοτήτων.
7. α) Την υπ’ αρ 156813/599/19-11-2024 απόφαση
Περιφερειάρχη Νοτίου Αιγαίου «Ορισμός αναπληρωτών προϊσταμένων στις Γενικές Διευθύνσεις της Περι-
φέρειας Νοτίου Αιγαίου» (ΑΔΑ: 6ΚΕΙ7ΛΞ-Δ0Η) και β) την
υπ’ αρ. 159519/639/22-11-2024 απόφαση Περιφερειάρχη Νοτίου Αιγαίου «Τοποθέτηση υπαλλήλων και ορισμός
αναπληρωτών προϊσταμένων στη Διεύθυνση Διοικητικής Λειτουργίας Δωδεκανήσου της Γενικής Διεύθυνσης
Διοικητικής Λειτουργίας της Περιφέρειας Νοτίου Αιγαίου» (ΑΔΑ: ΡΔΤΟ7ΛΞ-ΘΑ2).
8. Την ανάγκη απασχόλησης εκτός ωραρίου υπηρεσίας
ενός υπαλλήλου στη Διεύθυνση Διοικητικής Λειτουργίας
Δωδεκανήσου λόγω υποστελέχωσης της Διεύθυνσης
και των εποπτευόμενων Τμημάτων της που συνεπάγεται
τη συσσώρευση εργασιών οι οποίες χρήζουν άμεσης
διεκπεραίωσης.
9. Το γεγονός ότι για την παραπάνω υπερωριακή απασχόληση έχουν προβλεφθεί πιστώσεις στον προϋπο-
λογισμό της Π.Ν. Αιγαίου για το Α’ και Β’ εξάμηνο του
οικονομικού έτους 2025 στον φορέα 072 με ΚΑΕ 0511α.
10. Το γεγονός ότι οι διατάξεις της παρούσας κανονιστικής πράξης δεν αφορούν σε διοικητική διαδικασία για
την οποία υπάρχει υποχρέωση καταχώρισης στο ΕΜΔΔ ΜΙΤΟΣ, αποφασίζουμε:
Εγκρίνουμε υπερωριακή απασχόληση με αμοιβή
στην Αναστασία Πανουσοπούλου του Κωνσταντίνου,
κλάδου ΠΕ Διοικητικού - Οικονομικού με ειδικότητα
ΠΕ Διοικητικού - Οικονομικού και βαθμό Α’, μόνιμη
υπάλληλο της Διεύθυνσης Διοικητικής Λειτουργίας
Δωδ/σου της ΠΝΑΙ, έως εκατόν είκοσι (120) ώρες για
το Α’ εξάμηνο και έως εκατόν είκοσι (120) ώρες για το
Β’ εξάμηνο του έτους 2025, για υπερωριακή απογευματινή εργασία, για την διεκπεραίωση συσσωρευμένων
εργασιών στα Τμήματα της Διεύθυνσης Διοικητικής
Λειτουργίας Δωδ/σου. Το ύψος της δαπάνης που θα
προκύψει για το Α’ και Β’ εξάμηνο του έτους 2025 υπολογίζεται να ανέλθει στο ποσό των χιλίων πεντακοσίων
ευρώ (1.500,00 €) συνολικά για απογευματινές ώρες
υπερωριακής απασχόλησης. Η δαπάνη θα καλυφθεί
από πιστώσεις του προϋπολογισμού της Περιφέρειας
Νοτίου Αιγαίου του οικονομικού έτους 2025 από τον
φορέα 072 με ΚΑΕ 0511α.
Η Προϊσταμένη της Γενικής Διεύθυνσης Διοικητικής
Λειτουργίας της ΠΝΑΙ θα βεβαιώνει την υπερωριακή
απασχόληση της υπαλλήλου.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρόδος, 14 Ιανουαρίου 2025
Η Αντιπεριφερειάρχης
ΧΑΡΙΚΛΕΙΑ ΓΙΑΣΙΡΑΝΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 135/22.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200135.pdf | Tokens: 13619]